**Sajtóközlemény**

**Sárváron a Berzsenyi Dániel és Várkerület utcák felújítása befejeződött.**

2024. április 11.

Sárvár Város Önkormányzata „Belterületi közutak fejlesztése Sárváron” című, TOP\_PLUSZ-1.2.3-21-VS1-2022-00001 azonosítószámú projekt kivitelezése befejeződött. Felújították a Berzsenyi Dániel utca teljes hosszát, míg a Várkerület utcának a Kossuth tér és a Tizenháromváros utca közötti szakaszát. A Terület- és Településfejlesztési Operatív Program Plusz keretében 699 999 992 forint vissza nem térítendő európai uniós támogatásból valósult meg a fejlesztés.

**A TOP\_Plusz-1.2.3-21 - Belterületi utak fejlesztése című konstrukcióban támogatott projekt elérte a célját:** A település központjának, a település közintézményeinek, közszolgáltatást nyújtó létesítményeinek jobb megközelíthetősége, a lakóterületekkel való kapcsolatok javítása, a településközpont tehermentesítése és a meglévő belterületi úthálózat minőségi fejlesztésével.

**Projekt műszaki tartalma:**

1, Berzsenyi Dániel utca: útpálya került kialakításra, kétoldali süllyesztett szegélyes párhuzamos parkolósávval. A meglévő járda helyén aszfaltburkolatú járda épült mindkettő oldalon. A járda és parkolók között a meglévő nyílt árok rendezésre került. A kapubejárók aszfaltburkolatból átépítésre kerültek, kapubejárók szélén kerti szegély épült.

2, Várkerület utca Kossuth tér és Tizenháromváros utca közötti szakasza: A Várkerület utca esetében újjáépült az útpálya és a járdaburkolat. Felújításukat követően megmaradt a Nádasdy Ferenc utca és a Tizenháromváros utca közötti, a 12 db parkolóhely. A járda a Kossuth tér és Nádasdy F. u. közötti szakaszon térkő burkolattal került felújításra és megújultak az úttest és a járda között található térelemek (virágtartók és kerékpártámaszok), továbbá a Nádasdy utcai útcsatlakozásnál található két darab kandeláber is.

|  |  |
| --- | --- |
|  |  |

Várkerület utca Berzsenyi Dániel utca

A projekt megvalósítását Sárvár Város Önkormányzata és a Vas Vármegyei Önkormányzati Hivatal konzorciumi formában bonyolította le.

A projekt a Széchenyi Terv Plusz program keretében valósult meg.

A kivitelezés időszaka 2023. június - 2024. április

**A projektről bővebb információt a [www.sarvarvaros.hu](http://www.sarvarvaros.hu) oldalon olvashatnak.**

További információ kérhető: K[ovács Bence](mailto:kovacs.bence@vasmegye.hu" \t "_blank) projektmenedzsertől (e-mail.: [kovacs.bence@vasmegye.hu](mailto:kovacs.bence@vasmegye.hu)), Hangonyi Zoltán sajtóreferenstől (tel.:30/9964246)